Številka: 478-185/2024/77 (164-01)

Datum: 17. 9. 2025

Republika Slovenija, Ministrstvo za notranje zadeve, Ljubljana, Štefanova 2 (v nadaljevanju: prodajalec) v skladu z 51. in 77. členom Zakona o stvarnem premoženju države in samoupravnih lokalnih skupnosti (Ur. l. RS št. 11/18, 79/18 in 78/23 – ZORR, v nadaljevanju: ZSPDSLS-1) in 16. členom Uredbe o stvarnem premoženju države in samoupravnih lokalnih skupnosti (Ur. l. RS št. 31/18) objavlja

**PONOVNO JAVNO ZBIRANJE PONUDB**

1. **Ime in sedež organizatorja ponovnega javnega zbiranja ponudb:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Opis predmeta prodaje:**

Motorno plovilo VITTORIA FBA, model: M800-A, reg. oznaka: P-66, št. trupa: IT-VTTC0381G302, leto izdelave 2003, s pripadajočo opremo, dolžine 13 m, širine 3,60 m, ugrez 1,00 m, ter dvema dizelskima motorjema, znamke in model: MAN D.2848 LE 403 (v nadaljevanju: čoln).

Plovilo se nahaja v Marini Portorož, motorja pa na Policijski postaji Koper, Ljubljanska cesta 8, Koper.

Lastnik čolna je Republika Slovenija, upravljavec Policija.

1. **Vrsta pravnega posla:**

Prodaja čolna po metodi javnega zbiranja ponudb.

1. **Način in rok plačila kupnine:**

Kupec poravna kupnino na podlagi izstavljenega računa prodajalca, in sicer najkasneje v roku 20 dni od izstavitve računa. Plačilo celotne kupnine v navedenem roku je bistvena sestavina pravnega posla.

1. **Izhodiščna cena in varščina:**

Izhodiščna cena za čoln znaša 63.700,00 EUR.

Prodajalec v skladu s petim odstavkom 5. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B, 122/23 in 104/24, v nadaljevanju: ZDDV-1) ni zavezanec za plačilo DDV.

Ponudniki morajo ponudbi priložiti potrdilo o plačani varščini v višini 10 % od izhodiščne cene za čoln. Varščino plačajo na račun Ministrstva za notranje zadeve št. 01100-6370171132 ter sklic št. 28 17140-2990008-39913124.

Varščina bo uspelemu ponudniku vračunana v kupnino, ponudnikom, ki ne bodo uspeli, pa brez obresti vrnjena v roku 15 dni po končanem postopku ponovnega javnega zbiranja ponudb.

1. **Vračilo varščine:**

Če najugodnejši ponudnik ne podpiše pogodbe v predpisanem roku, mu prodajalec lahko podaljša rok za sklenitev pogodbe, vendar ne za več kot 15 dni, ali pa zadrži njegovo varščino.

Če najugodnejši ponudnik ne plača kupnine v predpisanem roku, se varščina zadrži.

Če ponudnik po plačilu varščine odstopi od ponudbe, izgubi varščino.

1. **Dodatne informacije in ogled predmeta ponovnega javnega zbiranja ponudb:**

Kontaktni osebi za ogled in informacije o čolnu: Bojan Vatovec, telefon številka 05 613 13 38, mobitel številka 030 705 342 in Marko Kastelic, telefon številka 05 613 13 01, mobitel številka 051 652 607.

1. **Oblika ponudbe:**

Ponujena cena za čoln mora biti izražena v EUR.

Oblika ponudbe:

Na sprednji strani kuverte mora biti navedeno:

Predmet: "PONUDBA ZA NAKUP ČOLNA P-66«, PJZP"

Številka zadeve: 478-185/2024 (164-08)

Oznaka: "NE ODPIRAJ – PONUDBA!"

Na zadnji strani kuverte mora biti navedeno ime in priimek /naziv in naslov ponudnika.

Ponudniki ponudbi priložijo:

* izpolnjena in lastnoročno podpisana obrazca: Obrazec št. 1 in Obrazec št. 2, ki sta prilogi te objave,
* kopijo osebnega dokumenta (osebna izkaznica ali potni list: velja za fizične osebe in s.p.),
* potrdilo o plačani varščini.
1. **Merilo za izbor:**

Merilo za izbor je višina ponujene cene za čoln. Izbran bo tisti ponudnik, ki bo ponudil najvišjo ceno za nakup čolna, vendar najmanj v višini izhodiščne cene za čoln.

1. **Rok za prejem ponudbe:**

Rok za prejem ponudbe je **srede, 8. 10. 2025 do 15.00 ure**. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe[[1]](#footnote-1)

Ponudbe, predložene po izteku roka, bodo izločene iz postopka.

1. **Rok vezanosti ponudnikov na dano ponudbo:**

Ponudniki so vezani na ponudbo 60 dni od roka za prejem ponudbe.

1. **Drugi pogoji:**
* Ponovno javno odpiranje ponudb se bo izvajalo v uradnih prostorih Ministrstva za notranje zadeve. Skladno z Uredbo o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22, 77/23 in 24/24) na ponovnem javnem odpiranju ponudb ni dovoljeno slikovno, zvočno ali slikovno-zvočno snemanje.
* Čoln je naprodaj po načelu »videno-kupljeno«, zato morebitne reklamacije po končanem ponovnem javnem odpiranju ponudb oz. po sklenitvi prodajne pogodbe ne bodo upoštevane.
* Upoštevane bodo le ponudbe, ki bodo izpolnjevale zahtevane pogoje in bodo enake ali višje od izhodiščne cene.
* Prodajalec lahko po prejemu ponudb opravi dodatna pogajanja za dosego ugodnejše ponudbe.
* Če je med prejetimi ponudbami več najugodnejših ponudb, bo prodajalec med najugodnejšimi ponudniki izvedel javno dražbo.
* Ponudniki bodo o izidu postopka ponovnega javnega zbiranja ponudb in sprejemu ponudbe pisno obveščeni v 8 dneh od ponovnega javnega odpiranja ponudb.
* Najugodnejši ponudnik (v nadaljevanju: kupec) je dolžan v 15 dneh po opravljeni izbiri najugodnejšega ponudnika skleniti s prodajalcem prodajno pogodbo.
* Pri ponovnem javnem zbiranju ponudb kot ponudniki ne morejo sodelovati cenilec in člani komisije ter z njimi povezane osebe. Cenilec čolna je: sodni cenilec za pomorstvo-plovila – Aleš Primožič, Koper-Capodistria. Za povezano osebo se štejejo:
* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.
* Kupec mora pred sklenitvijo prodajne pogodbe podati pisno izjavo, da ni povezana oseba po sedmem odstavku 51. člena ZSPDSLS-1.
* Kupec sam na svoje stroške poskrbi za odstranitev in odvoz čolna iz mesta lokacij, navedenih v 2. točki tega besedila ponovnega javnega zbiranja ponudb.
* Kupec mora čoln (plovilo in motorja) prevzeti in odstraniti v roku 30 dni od plačila celotne kupnine, sicer se šteje, da je v zamudi in se mu zaračuna pavšalni znesek za ohranitev potrebnih stroškov za ohranitev stvari, in sicer za plovilo 24,40 EUR z DDV na dan in za motorja 12,20 EUR z DDV na dan.
* Ne glede na dejanski prevzem preidejo vsi stroški in riziki v zvezi s čolnom na kupca s prvim dnem po tem, ko bi kupec moral čoln prevzeti.
* Stroške v zvezi s prenosom lastništva ter morebitne druge stroške in dajatve, ki bi nastali v zvezi s prodajo poravna kupec.
* V skladu s petim odstavkom 5. člena ZDDV-1 prodajalec ni zavezanec za plačilo DDV.
1. **Datum, čas in kraj odpiranja ponudb:**

Ponovno javno odpiranje ponudb bo **dne 9. 10. 2025 ob 9.00 uri**, na naslovu: **\***

Ministrstvo za notranje zadeve, Štefanova ulica 2, Ljubljana.

Za ponudnike udeležba na odpiranju ponudb ni obvezna.

Predstavniki ponudnikov – pravnih oseb, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na ponovnem javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

1. **Ustavitev postopka:**

Prodajalec lahko kadarkoli do sklenitve pravnega posla postopek ponovnega javnega zbiranja ponudb brez obrazložitve in brez odškodninske odgovornosti ustavi, pri čemer se ponudnikom vrne varščina brez obresti.

1. **Kontaktna oseba za izvedbo postopka ponovnega javnega zbiranja ponudb:**

Mojca Pleško Grah, telefon številka 01 428 47 23, elektronski poštni naslov: mojca.plesko-grah@gov.si ali Renata Trajbar Kurbus, telefon številka 01 428 56 89, elektronski poštni naslov: renata.trajbar-kurbus@gov.si.

Nika Lošić Ošlak

generalna direktorica

Direktorata za logistiko

\* Rok po tretjem odstavku 51. člena ZSPDSLS-1 začne teči od objave na spletnem portalu državne uprave gov.si (Ministrstvo za notranje zadeve).

1. Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:

<https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne> [↑](#footnote-ref-1)